ચર્ચાપત્રી તરીકે પત્રકારત્વની શરૂઆત કરતાં ડૉ. આંબેડકરે ફિરોજશાહ મહેતાના સ્મારકની માંગ કરી હતી. તે સાથે જ તા. ૧૬-૦૧-૧૯૧૯ના ધી ટાઇમ્સ ઑફ ઇન્ડિયામાં ચર્ચાપત્ર લખતાં ડૉ. આંબેડકરે જણાવેલ છે કે ‘સમાજના આગળ પડતા વર્ગોએ દલિતોને શિક્ષણ આપી તેમના મનની અને સામાજિક દરજ્જાની ઊંચાઈ વધારવી એ એમનું આદ્યકર્તવ્ય છે. જ્યાં સુધી આ નહીં થાય ત્યાં સુધી ભારતીય સ્વાતંત્ર્યના દિન દૂર જ રહેશે એ નિશ્ર્ચિત છે.’